**ΠΡΟΚΗΡΥΞΗ**

**ΔΙΑΓΩΝΙΣΜΟΥ ΦΩΤΟΓΡΑΦΙΑΣ**

**ΠΕΡΙΒΑΛΛΟΝΤΙΚΟΥ ΠΟΛΙΤΙΣΤΙΚΟΥ ΣΥΛΛΟΓΟΥ ΩΡΑΙΟΚΑΣΤΡΟΥ**

Στο πλαίσιο της στήριξης του έργου του Συλλόγου φίλων του αυτιστικού ατόμου της μονάδας ΕΛΠΙΔΑ και εν όψει του 10ου αγώνα βουνού στις 14 Απριλίου 2024,

**Ο ΠΕΡΙΒΑΛΛΟΝΤΙΚΟΣ ΚΑΙ ΠΟΛΙΤΙΣΤΙΚΟΣ ΣΥΛΛΟΓΟΣ ΩΡΑΙΟΚΑΣΤΡΟΥ (ΠΕ.ΠΟ.Σ.Ω.)**

**ΠΡΟΚΗΡΥΣΣΕΙ ΔΙΑΓΩΝΙΣΜΟ ΦΩΤΟΓΡΑΦΙΑΣ**

με θέμα “**Βουνό και Αθλητισμός”** και **ΚΑΛΕΙ** τους συμμετέχοντες στον αγώνα βουνού και τους φίλους της φωτογραφίας να συμμετάσχουν σ’ αυτόν, ενισχύοντας το καλλιτεχνικό εγχείρημα του Συλλόγου μας, να εκφραστούν μέσω της φωτογραφίας, να αναδείξουν το φυσικό κάλλος του δασοκτήματος Ωραιοκάστρου, σε συνδυασμό με την άθληση και την προσφορά στο συνάνθρωπο και να τονίσουν τον χαρακτήρα και τη σημασία του για τις δραστηριότητες της τοπικής κοινωνίας. Και γιατί όχι, να κερδίσουν κάποιο από τα βραβεία του διαγωνισμού.

Οι ενδιαφερόμενοι καλούνται να αποτυπώσουν με τις κάμερές τους, διαδρομές, στιγμιότυπα, τοπία της φύσης, συνάξεις ανθρώπων, χλωρίδα και πανίδα, σε οποιαδήποτε διαδρομή μέσα στο υπέροχο βουνό του Ωραιοκάστρου.

Κάθε ενδιαφερόμενος μπορεί να υποβάλλει τα έργα του ψηφιακά έως τις **21 Απριλίου** **2024** στην ηλεκτρονική διεύθυνση **peposo2011@gmail.com.**

Κάθε διαγωνιζόμενος μπορεί να υποβάλλει μέχρι πέντε (5) φωτογραφίες.

Κάθε υποβαλλόμενο έργο οφείλει να φέρει σαν όνομα αρχείου τον αριθμό συμμετοχής του φωτογράφου στους αγώνες βουνού (όλες τις διαδρομές) και τον τίτλο του ένα τίτλο (π.χ. “52465.τίτλος φωτογραφίας.jpg”)

Η ψηφιακή υποβολή ολοκληρώνεται και θεωρείται έγκυρη με την ολοκλήρωση των παρακάτω:

* Αποστολή τους στο mail του ΠΕ.ΠΟ.Σ.Ω. αναφέροντας τον τίτλου του κάθε έργου και το ονοματεπώνυμο, το τηλέφωνο και τον αριθμό συμμετοχής στον αγώνα βουνού του συμμετέχοντα φωτογράφου
* Ανάρτηση στα μέσα κοινωνικής δικτύωσης με hashtag [#ΤΡΕΧΩΓΙΑΤΗΜΟΝΑΔΑΕΛΠΙΔΑ](https://www.facebook.com/hashtag/%CF%84%CF%81%CE%B5%CF%87%CF%89%CE%B3%CE%B9%CE%B1%CF%84%CE%B7%CE%BC%CE%BF%CE%BD%CE%B1%CE%B4%CE%B1%CE%B5%CE%BB%CF%80%CE%B9%CE%B4%CE%B1?__eep__=6&__cft__%5B0%5D=AZXywVAUENcqkAhKE9p52W6PQdE4cTUcTeya8y2E3LSAEdKge8SLnSw_5vlBlbn9asNJBuos2esJf61wmuu3_Mpu_1s9V6mbHGEt1zSF9jdSkZleTjD9MHKJe36tuIsJ4tpLCbNBegRdcOSQqkeYmS8MHgydmi3gMf7VQs5thMaxTkzhIoVkRwE3JoQnhN0vgxg&__tn__=*NK-R) και tag τον Περιβαλλοντικά και Πολιτιστικό Σύλλογο Ωραιοκάστρου (προαιρετικό βήμα)

Επιτρέπονται στα πρωτόλεια υποβαλλόμενα ψηφιακά αρχεία, ήπιες παρεμβάσεις της βελτίωσης της απόδοσης των φωτογραφιών (φωτεινότητα, κοντραστ, χρώμα κλπ). ΔΕΝ επιτρέπονται αντικαταστάσεις ή αλλοιώσεις τμημάτων της επιφάνειας της φωτογραφίας κ.λ.π.

Απαγορεύονται τα υδατογραφήματα, καθώς και οποιαδήποτε άλλα σύμβολα στην επιφάνεια του έργου που θα μπορούσαν να αποτελέσουν στοιχεία αναγνώρισης του δημιουργού.

**ΚΡΙΤΙΚΗ ΕΠΙΤΡΟΠΗ**

Την κριτική επιτροπή του διαγωνισμού αποτελούν:

1. Δώρα Τσιτσικλή, φωτογράφος (Επίτιμη καλεσμένη)

2. Μέλος ΠΕΠΟΣΩ

3. Μέλος ΠΕΠΟΣΩ

4. Μέλος ΕΛΠΙΔΑΣ

5. Μέλος ΕΛΠΙΔΑΣ

Υπεύθυνος διαγωνισμού: ΠΕΠΟΣΩ

**ΑΠΟΤΕΛΕΣΜΑΤΑ ΔΙΑΓΩΝΙΣΜΟΥ – ΒΡΑΒΕΙΑ – ΤΕΛΕΤΗ ΑΠΟΝΟΜΩΝ**

Η ανακοίνωση των αποτελεσμάτων θα γίνει στις 12 Μαΐου 2024 με προσωπικό μήνυμα ηλεκτρονικού ταχυδρομείου στους συμμετέχοντες και με ανακοινώσεις στην επίσημη ιστοσελίδα του συλλόγου μας στο facebook ([**https://www.facebook.com/perivallontikosoraio**](https://www.facebook.com/perivallontikosoraio)**)**

Προβλέπονται τρία (3) βραβεία. Το πρώτο συνοδεύεται από ένα βιβλίο σχετικό με την τέχνη της φωτογραφίας. Σε όλους τους συμμετέχοντες θα δοθεί αναμνηστικό δίπλωμα συμμετοχής. Η απονομή των βραβείων θα γίνει στα πλαίσια της εκδήλωσης για την Παγκόσμια Ημέρα Περιβάλλοντος που θα διοργανώσει ο ΠΕΠΟΣΩ.

**ΔΗΛΩΣΗ ΔΙΚΑΙΩΜΑΤΩΝ ΦΩΤΟΓΡΑΦΙΩΝ**

Ο Περιβαλλοντικός Πολιτιστικός Σύλλογος Ωραιοκάστρου διατηρεί το δικαίωμα να χρησιμοποιήσει τις φωτογραφίες που θα αποσταλούν, για την προβολή και την προώθηση των σκοπών του σύμφωνα με το καταστατικό του με οποιοδήποτε τρόπο κρίνει στο μέλλον (για εκθέσεις, προβολές, έκδοση αναμνηστικών λευκωμάτων, ημερολογίων, δημιουργία CD, ανάρτηση στην ιστοσελίδα της κ.λπ.). Οι δε συμμετέχοντες στο διαγωνισμό αποδέχονται ρητά τον όρο αυτό και παραχωρούν το σχετικό δικαίωμα χρήσεως των διακριθέντων φωτογραφιών τους στον ΠΕΠΟΣΩ. Ο ΠΕΠΟΣΩ είναι υποχρεωμένος να αναφέρει πάντα το όνομα του δημιουργού.

Τα δικαιώματα της φωτογραφίας παραμένουν στην ιδιοκτησία του κάθε φωτογράφου-δημιουργού, ο οποίος δηλώνει ότι η φωτογραφία που αποστέλλει δεν παραβαίνει κάποιο νόμο και δεν προσβάλλει τα δικαιώματα τρίτων.

Ο ΠΕΠΟΣΩ δεν φέρει καμία ευθύνη για οποιαδήποτε αντιγραφή ή κλοπή της φωτογραφίας.

Η υποβαλλόμενη φωτογραφία πρέπει να αποτελεί προσωπική και αυθεντική δημιουργία.

Οποιαδήποτε χρήση προσωπικής πληροφορίας των συμμετεχόντων θα είναι αποκλειστικά σύμφωνη με την ισχύουσα νομοθεσία προσωπικών δεδομένων και την πολιτική προστασίας προσωπικών δεδομένων.

Ο δημιουργός βεβαιώνει ότι έχει εξασφαλίσει τη συναίνεση των εικονιζόμενων προσώπων. Ο ΠΕΠΟΣΩ ουδεμία ευθύνη φέρει για ενδεχόμενες παραβιάσεις δικαιωμάτων της προσωπικότητας και των προσωπικών δεδομένων των φωτογραφημένων προσώπων. Για ενδεχόμενες παραβιάσεις όπως ανωτέρω θα ευθύνεται αποκλειστικά ο δημιουργός.

**ΚΑΛΗ ΣΑΣ ΕΠΙΤΥΧΙΑ**